Փաստաբան Սեդա Սաֆարյանը դատարանում հայտնեց, որ քննությամբ բազմաթիվ հարցերի պատասխաններ չեն պարզաբանվել և քննչական համապատասխան գործողություններ չեն կատարվել, հետևաբար, քննիչը չէր կարող կարճել գործը: Նկարների որակական և ֆիզիկական տարբերությունների մասին հարցապնդումները չեն հիմնավորվել, չեն առերեսվել Ստեփան Ծաղիկյանն ու Կամո Բադալյանը, անձինք, ում պատկանել են նկարները, վկաներից ոչ թե ցուցմունքներ, այլ բացատրություններ են վերցվել, որը ազատում է նրանց քրեական պատասխանատվությունից, եթե նրանք սուտ ցուցմունք տան: ՌԴ-ից ստացված փաստերի հակասությունները նույնպես չեն պարզաբանվել: